এভরি বড় মসজিদ

এভরির বড় মসজিদ () হলো ফ্রান্সের এসোন অঞ্চলের এভরি-কুরকুরোন শহরে অবস্থিত একটি বিশালাকার মসজিদ। ১৯৯৫ সালে মসজিদটি উদ্বোধন করা হয়। এর সঙ্গে একটি সাংস্কৃতিক কেন্দ্রও যুক্ত রয়েছে।

 ইতিহাস 
১৯৮০-এর দশকের গোড়ার দিকে মসজিদ নির্মাণের জন্য তহবিল সংগ্রহের উদ্যোগ নেওয়া হয়। প্রাথমিকভাবে স্থানীয় সহায়তা সীমিত হওয়ায় অতিরিক্ত অর্থের জন্য পারস্য উপসাগর অঞ্চলের দাতাদের সহযোগিতা চাওয়া হয়। সৌদি শেখ আকরাম আজা এই প্রকল্পের অর্থায়নে মুখ্য ভূমিকা রাখেন।

১৯৮৪ সালে ভিত্তিপ্রস্তর স্থাপন করা হয় এবং ১৯৮৫ সালে নির্মাণকাজ শুরু হয়। অভ্যন্তরীণ সাজসজ্জার ব্যয় বহন করে দ্বিতীয় হাসান ফাউন্ডেশন। মসজিদটি ১৯৯৫ সালে উদ্বোধন করা হয় এবং একই বছরে এভরি ক্যাথেড্রালেরও উদ্বোধন হয়। স্থপতি অঁরি বোদো মসজিদের নকশা করেন। তিনি আলজেরিয়া ও তিউনিসিয়াতে একাধিক স্থাপনা নির্মাণে যুক্ত ছিলেন।

 আরও দেখুন 

 ফ্রান্সে ইসলাম

 তথ্যসূত্র 

 বহিঃসংযোগ 



বিষয়শ্রেণী:ফ্রান্সের মসজিদ
বিষয়শ্রেণী:এভরি, এসোন-এর স্থাপনা
বিষয়শ্রেণী:১৯৯৫ সালে সম্পন্ন মসজিদ
বিষয়শ্রেণী:ফ্রান্সে ইসলাম
বিষয়শ্রেণী:১৯৯৫-এ সম্পন্ন মসজিদ